The King's School

A King's School állami fenntartású iskola Canterburyben, Kent megyében, Angliában. Nagy-Britannia legrégebbi állami iskolája, ezzel együtt a világ legrégebbi folyamatosan működő iskolájának tartják, mivel az apátság és a katedrális területén az oktatás 597 óta megszakítás nélkül folyik. Története Az iskola egy középkori székesegyházi iskolaként indult, amelyet a hagyomány szerint a késő antikvitás idején, Kr. u. 597-ben alapított Ágoston canterburyi érsek, akit „az angolok apostolaként” és az angol egyház egyik alapítójaként tartanak számon. Ez mintegy egy évszázaddal a Nyugatrómai Birodalom bukása után történt, így az intézményt vitatható módon a világ legrégebbi, ma is működő iskolájaként tartják számon. Ezt az a tény támasztja alá, hogy Szent Ágoston egy apátságot alapított (a mai iskola területén belül), ahol bizonyíthatóan oktatás folyt. A kolostorok feloszlatásakor az iskolát 1541-ben királyi oklevéllel újjáalapították. Ekkor egy igazgatót, egy alsóbb tanítót és ötven „királyi ösztöndíjast” (King’s Scholars) neveztek ki, ekkor használták először a „King’s School” elnevezést, amely VIII. Henrik királyra utalt. Reginald Pole bíboros az iskolát a Mint Yard területére költöztette, és megszerezte az Almonry épületet, amely több mint 300 éven át szolgált az iskola céljaira. A következő száz év során több egykori diák országos elismertségre tett szert, hozzájárulva az iskola hírnevének megalapozásához; közéjük tartozott az első igazgató, John Twyne, valamint Christopher Marlowe, William Harvey és John Tradescant ifjabb. Az épületeket korszerűsítették, az oktatási színvonal pedig emelkedett John Mitchinson vezetése alatt, és ebben az időszakban az iskola „public school”-lá vált, országos hírnévre téve szert. Amikor John „Fred” Shirley kanonok 1935-ben igazgató lett, az iskola a gazdasági világválság hatásaitól szenvedett. Vezetése alatt az intézmény a következő 30 évben gyorsan bővült, tanulóinak száma megközelítette a 600 főt, új épületek épültek az iskola területén, és sikerült átvészelni a háborús kitelepítést is. Az iskola 1946-ban új királyi oklevelet kapott VI. György királytól és Erzsébet királynétól. Ebben az időszakban az intézmény hírneve tovább erősödött, különösen tanulmányi és sporteredményeinek köszönhetően. Az iskola közel 1400 éven át kizárólag fiúkat fogadott, egészen az 1970-es évek elejéig, amikor először lányokat is felvettek a felsőbb évfolyamokra (Sixth Form). Az intézmény 1990 óta teljes mértékben koedukált. Az iskola emellett az Egyesült Királyság legrégebbi jótékonysági szervezete is. Házak A King's Schoolban 16 ház található, ebből 13 bentlakásos és 3 nappali. A legtöbbjük korábbi igazgatókról vagy az iskola történetében érdekelt személyekről kapta a nevét, kivéve a School House-t, a The Grange-t és a Carlyon-t. Az intézmény házai a következők: School House: 1860-ban alapították (fiúkollégiumként működik). The Grange: 1928-ban alapították, 2007-ben költözött új épületbe (fiúkollégiumként működik). Walpole: 1935-ben alapították (ma lánykollégiumként működik). Nevét Sir Hugh Walpole regényíróról kapta. Meister Omers: 1936-ban alapították (fiúkollégiumként működik). Marlowe: 1936-ban alapították. Nevét Christopher Marlowe költőről és drámaíróról kapta. Luxmoore: 1945-ben alapították (lánykollégiumi intézményként működik). Nevét Sir Arthur Fairfax Coryndon Luxmoore-ról kapta. Galpin's: 1952-ben alapították (fiúkollégium). Nevét Arthur Galpin tiszteletesről kapta, aki 1897 és 1910 között volt az iskola igazgatója. Linacre: 1953-ban alapították (fiúkollégium). Nevét Thomas Linacre- ről, a Királyi Orvoskollégium alapítójáról kapta. Broughton: 1976-ban alapították (lánykollégiumi intézmény). Nevét William Broughtonról, Ausztrália első püspökéről kapta. Tradescant: 1976-ban alapították (fiúkollégium). Nevét John Tradescantról, a neves kertészről és gyűjtőről kapta. Mitchinson's: 1982-ben alapították. Nevét John Mitchinsonról, az 1859–73-as igazgatóról és az Igazgatói Konferencia társalapítójáról kapta. Jervis: 1992-ben alapították (az ide járó lányok bentlakásként működik). Nevét Douglas Jervis OKS-ről kapta. Harvey: 1996-ban alapították (lánykollégiumi intézmény). Nevét William Harvey orvosról kapta, aki elsőként határozta meg a vér szisztémás keringését. Bailey: először 1990-ben alapították (hatodikos lánykollégium). Nevét Henry Baileyről kapta, aki 1850 és 1875 között a Szent Ágoston Főiskola második igazgatója és a székesegyház díszkanonokja volt. Carlyon: 2005-ben alapították. Nevét a második világháború alatt a cornwalli Carlyon-öbölbe evakuált iskola után kapta. Lady Kingsdown Ház: 2015-ben alapították (lánykollégium). Nevét Lady Kingsdown nyugalmazott kormányzóról kapta. King's Week Egy művészeti fesztivál, amelyet a nyári félév utolsó hetében rendeznek meg, Fred Shirley vezette be 1952-ben. A hét során több mint 100 eseményt rendeztek, a klasszikus koncertektől a színházi előadásokig, Canterbury környékén. Az események ingyenesen és regisztráció nélkül voltak látogathatóak és számos eseményt közvetítettek élőben. A hetet a tanév utolsó napján tartják meg, amelynek legfontosabb eseménye a Commemoration Day (más néven „Commem”, magyarul emléknap). Ezen a napon a 6.a osztályos végzősök fehér nyakkendőt és frakkot, térdnadrágot és fekete harisnyát, illetve nemzeti viseletüket viselik, és az egész iskola részt vesz egy istentiszteleten, amelyen az iskola jótevőire emlékeznek. Az ilyen jótevők közé tartozik Matthew Parker, I. Erzsébet első canterburyi érseke. Híres igazgatói John Twyne (1525–1560) Fred Shirley (1935–1962) Peter Pilkington, később Oxenfordi Lord Pilkington (1975–1986) Jegyzetek Fordítás Ez a szócikk részben vagy egészben a The King's School, Canterbury című angol Wikipédia-szócikk fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét és a szerzői jogokat jelzi, nem szolgál a cikkben szereplő információk forrásmegjelöléseként. További információk Hivatalos weboldal